title: Návrh nariadenie rady, ktorým sa zrušuje nariadenie rady (EHS) č. 1461/93 o prístupe uchádzačov zo Spojených štátov amerických k verejným zmluvám

text:
Dôležité právne oznámenie

|

52006PC0060

Návrh nariadenie Rady, ktorým sa zrušuje nariadenie Rady (EHS) č. 1461/93 o prístupe uchádzačov zo Spojených štátov amerických k verejným zmluvám  /* KOM/2006/0060 v konečnom znení - ACC 2006/0015 */

	[pic] | KOMISIA EURÓPSKYCH SPOLOČENSTIEV |Brusel, 15.2.2006KOM(2006) 60 v konečnom znení2006/15 (ACC)NávrhNARIADENIE RADY,ktorým sa zrušuje nariadenie Rady (EHS) č. 1461/93 o prístupe uchádzačov zo Spojených štátov amerických k verejným zmluvám(predložený Komisiou)DÔVODOVÁ SPRÁVA1) KONTEXT NÁVRHU Dôvody a ciele návrhu Cieľom tohto návrhu je zrušiť odvetné sankcie uložené v júni 1993 Európskym spoločenstvom v priamej reakcii na sankcie, ktoré vláda Spojených štátov amerických v máji 1993 uložila podľa hlavy VII zákona Omnibus Trade and Competitiveness Act z roku 1988 proti väčšine členských štátov Európskeho spoločenstva. |Všeobecný kontext V máji 1993 vláda USA uložila sankcie podľa hlavy VII zákona Omnibus Trade and Competitiveness Act z roku 1988 proti väčšine členských štátov ES po prijatí smernice 93/38/EHS (Ú. v. EÚ L 199, 9.8.1993, s. 84 - 138, ďalej len „smernica o verejnoprospešných službách“). Smernica o verejnoprospešných službách sa uplatňuje, inter alia, na zmluvy uzavreté subjektmi ES v sektore telekomunikácií. USA sa domnievali, že predovšetkým ustanovenia článku 36 smernice o verejnoprospešných službách viedli k neodôvodnenej diskriminácii voči americkým dodávateľom telekomunikačných zariadení. Podľa ustanovení článku 36 sa od subjektov ES vyžaduje, aby udelili cenové zvýhodnenia v rozsahu 3 % dodávateľom z ES a uprednostnili ich tak pred dodávateľmi z tretích krajín (v tomto prípade dodávateľmi z USA), ak v tejto tretej krajine nie je udelený recipročný prístup na trh pre dodávateľov z ES. V priamej reakcii na tieto sankcie ES v júni 1993 uložilo rovnocenné odvetné opatrenia nariadením Rady (EHS) č. 1461/93 (Ú. v. ES L 146, 17.6.1993, s.1). Trh ES v sektore telekomunikácií sa odvtedy liberalizoval. Nová smernica Európskeho parlamentu a Rady 2004/17/ES o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (smernica o verejnoprospešných službách) výslovne vylučuje subjekty v sektore telekomunikácií zo svojho rozsahu pôsobnosti z dôvodu zavedenia skutočnej hospodárskej súťaže de jure a de facto. Komisia sa preto domnieva, že zachovávanie sankcií podľa hlavy VII zo strany USA už nie je ďalej odôvodnené. Komisia preto uskutočnila rozhovory s administratívou USA s cieľom dosiahnuť zrušenie týchto sankcií. Výsledkom výmeny stanovísk bolo, že USA súhlasili s vydaním rozhodnutia o zrušení sankcií, podpísaného zástupcom USA pre obchodné záležitosti, ktoré by malo nadobudnúť účinnosť uverejnením vo Federálnom registri 28. februára 2006. Odvetné opatrenia ES, ako je to stanovené v nariadení Rady (EHS) č. 1461/93, boli uložené v priamej reakcii na sankcie USA. Z toho vyplýva, že v prípade, ak sa zrušia sankcie USA, nariadenie Rady (EHS) č. 1461/93 by sa malo tiež zrušiť. Keďže USA prijali príslušné opatrenia na zrušenie sankcií uložených podľa hlavy VII zákona o obchode z roku 1988, Komisia preto týmto predkladá Rade návrh nariadenia, ktorým by sa zrušilo nariadenie Rady (EHS) č. 1461/93. Rada je vyzvaná prijať toto nariadenie. |Existujúce ustanovenia v oblasti návrhu Nariadenie Rady (EHS) č. 1461/93. |2) KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |Tento návrh iba zrušuje skoršie nariadenie, ktoré bolo zavedené ako odvetné opatrenie v reakcii na sankcie prijaté v USA. Keďže tieto sankcie sa teraz zrušujú je potrebné stiahnuť tiež odvetné opatrenia EÚ. |Hodnotenie vplyvu Tento návrh si nevyžaduje hodnotenie vplyvu. Nie je možné uvažovať o žiadnych ďalších regulačných prístupoch. |3) PRÁVNE PRVKY NÁVRHU |Zhrnutie navrhovaného opatrenia Tento návrh iba zrušuje skoršie nariadenie, ktoré bolo zavedené ako odvetné opatrenie v reakcii na sankcie prijaté v USA. Keďže tieto sankcie sa teraz zrušujú je potrebné stiahnuť tiež odvetné opatrenia EÚ. |Právny základ Článok 133 Zmluvy o založení Európskeho spoločenstva. |Výber nástroja a vplyv na rozpočet |Tento návrh iba zrušuje skoršie nariadenie. |Týmto návrhom nevznikne žiadna záťaž, keďže iba zrušuje skoršie nariadenie. |Nariadenie je jediným možným prostriedkom na zrušenie skoršieho nariadenia. |2006/15 (ACC)NávrhNARIADENIE RADY,ktorým sa zrušuje nariadenie Rady (EHS) č. 1461/93 o prístupe uchádzačov zo Spojených štátov amerických k verejným zmluvámRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133,so zreteľom na návrh Komisie,keďže:(1) Nariadenie Rady (EHS) č. 1461/93[1] zmenené a doplnené nariadením Rady (ES) č. 1836/95[2] obmedzuje prístup uchádzačov zo Spojených štátov amerických k určitým zmluvám uzavretým určitými verejnými orgánmi v reakcii na určité opatrenia, ktoré Spojené štáty americké prijali podľa hlavy VII zákona o obchode z roku 1988 pokiaľ ide o uchádzačov zo Spoločenstva.(2) Rozhodnutie Spojených štátov amerických zrušiť sankcie uložené podľa hlavy VII zákona o obchode z roku 1988 nadobudne účinnosť od 1. marca 2006.(3) Nariadenie (EHS) č. 1461/93 by sa preto malo zrušiť,PRIJALA TOTO NARIADENIE:Článok 1Nariadenie Rady (EHS) č. 1461/93 o prístupe uchádzačov zo Spojených štátov amerických k verejným zmluvám sa týmto zrušuje.Článok 2Toto nariadenie nadobúda účinnosť dňom jeho uverejnenia v Úradnom vestníku Európskej únie.Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli […]Za Radupredseda [1] Ú. v. ES L 146, 17.6.1993, s. 1.[2] Ú. v. ES L 183, 2.8.1995, s. 4.


Dôležité právne oznámenie

|

52009PC0677

Návrh nariadene Rady, ktorým sa mení a dopĺňa nariadenie (ES) č. 452/2007, ktorým sa ukladá konečné antidumpingové clo na dovoz žehliacich dosiek s pôvodom, okrem iného, v Čínskej ľudovej republike  /* KOM/2009/0677 v konečnom znení - NLE 2009/0178 */

	[pic] | EURÓPSKA KOMISIA |Brusel, 17.12.2009KOM(2009) 677 v konečnom znení2009/0178 (NLE)NávrhNARIADENE RADY,ktorým sa mení a dopĺňa nariadenie (ES) č. 452/2007, ktorým sa ukladá konečné antidumpingové clo na dovoz žehliacich dosiek s pôvodom, okrem iného, v Čínskej ľudovej republikeDÔVODOVÁ SPRÁVA1) KONTEXT NÁVRHU |Dôvody a ciele návrhu Tento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, ktoré bolo naposledy zmenené a doplnené nariadením Rady (ES) č. 2117/2005 z 21. decembra 2005 (ďalej len „základné nariadenie“), v konaní týkajúcom sa dovozu žehliacich dosiek s pôvodom, inter alia, v Čínskej ľudovej republike, po preskúmaní týkajúcom sa nového vývozcu podľa článku 11 ods. 4 základného nariadenia. |Všeobecný kontext Tento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s hmotnými a procesnými požiadavkami ustanovenými v základnom nariadení. |Existujúce ustanovenia v oblasti návrhu V súčasnosti platné opatrenia boli uložené nariadením Rady (ES) č. 452/2007, ktorým sa ukladá konečné antidumpingové clo a s konečnou platnosťou vyberanie dočasného cla uloženého na dovoz žehliacich dosiek s pôvodom v Čínskej ľudovej republike a na Ukrajine. |Súlad s ostatnými politikami a cieľmi Únie Neuplatňuje sa. |2) KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |V súlade s ustanoveniami základného nariadenia príslušné zainteresované strany už mali možnosť obhajovať svoje záujmy počas prešetrovania. |Získavanie a využívanie expertízy |Externá expertíza nebola potrebná. |Posúdenie vplyvu Tento návrh je výsledkom implementácie základného nariadenia. V základnom nariadení sa nestanovuje všeobecné hodnotenie vplyvu, ale toto nariadenie obsahuje úplný zoznam podmienok, ktoré sa musia posúdiť. |3) PRÁVNE PRVKY NÁVRHU |Zhrnutie navrhovaného opatrenia Európska komisia (ďalej len „Komisia“) začala 30. apríla 2009 preskúmanie antidumpingových opatrení týkajúce sa nového vývozcu, ktoré sa vzťahujú na dovoz žehliacich dosiek s pôvodom v Čínskej ľudovej republike a ktoré boli uložené nariadením Rady (ES) č. 452/2007 z 23. apríla 2007. Žiadosť o preskúmanie podal čínsky vyvážajúci výrobca, konkrétne Greenwood Houseware (Zhuhai) Ltd, ktorý predložil dôkazy prima facie, že pred obdobím prešetrovania pôvodného antidumpingového konania a počas neho nevyrábal žehliace dosky. Revízne prešetrovanie ukázalo, že spoločnosť Greenwood Houseware (Zhuhai) Ltd splnila príslušné ustanovenia základného nariadenia ako nový vývozca a zodpovedajúcim spôsobom sa vypočítalo individuálne rozpätie dumpingu. Konečné antidumpingové clo vzťahujúce sa na spoločnosť by sa preto malo stanoviť na úrovni zisteného dumpingového rozpätia. Preto sa navrhuje, aby Rada prijala pripojený návrh nariadenia, ktorým sa mení a dopĺňa antidumpingové clo vzťahujúce sa na spoločnosť Greenwood Houseware (Zhuhai) Ltd, ktoré by sa malo uverejniť v Úradnom vestníku najneskôr do 28. januára 2010. |Právny základ Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 2117/2005 z 21. decembra 2005. |Zásada subsidiarity Návrh patrí do výlučnej právomoci Európskej únie (EÚ). Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z týchto dôvodov: |Forma opatrenia je opísaná v uvedenom základnom nariadení a je mimo rozsahu pôsobnosti vnútroštátneho rozhodovania. |Uvedenie údajov o spôsobe, akým sa finančná a administratívna záťaž EÚ, vlád členských štátov, regionálnych a miestnych orgánov, hospodárskych subjektov a občanov minimalizuje a ako je úmerná cieľu návrhu, sa na tento prípad nevzťahuje. |Výber nástrojov |Navrhované nástroje: nariadenie. |Iné prostriedky by neboli primerané z tohto dôvodu: V uvedenom základnom nariadení nie sú stanovené alternatívne možnosti. |4) VPLYV NA ROZPOčET |Návrh nemá žiadny vplyv na rozpočet EÚ. |2009/0178 (NLE)NávrhNARIADENE RADY,ktorým sa mení a dopĺňa nariadenie (ES) č. 452/2007, ktorým sa ukladá konečné antidumpingové clo na dovoz žehliacich dosiek s pôvodom, okrem iného , v Čínskej ľudovej republikeRADA EURÓPSKEJ ÚNIE,so zreteľom na Zmluvu o založení Európskej únie a Zmluvu o fungovaní Európskej únie,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), a najmä na jeho článok 11 ods. 4,so zreteľom na návrh predložený Komisiou po porade s poradným výborom,keďže:A. PLATNÉ OPATRENIA(1) V súčasnosti platnými opatreniami vzťahujúcimi sa na dovoz žehliacich dosiek s pôvodom, inter alia , v Čínskej ľudovej republike (ďalej len „ČĽR“), je konečné antidumpingové clo uložené nariadením Rady (ES) 452/2007[2]. Podľa toho istého nariadenia bolo antidumpingové clo uložené aj na dovoz žehliacich dosiek s pôvodom na Ukrajine.B. SÚČASNÉ PREŠETROVANIE1. Žiadosť o preskúmanie(2) Toto preskúmanie týkajúce sa „nového vývozcu“ sa začalo na základe žiadosti, ktorú podala, a informácií, ktoré poskytla spoločnosť Greenwood Houseware (Zhuhai) Ltd (ďalej len „žiadateľ“ alebo „Greenwood Houseware“), vývozca z ČĽR. Žiadateľ tvrdil, že nie je prepojený so žiadnymi vyvážajúcimi výrobcami v ČĽR, ktorí podliehajú platným antidumpingovým opatreniam, pokiaľ ide o žehliace dosky. Okrem toho tvrdil, že počas pôvodného obdobia prešetrovania (ďalej len „POP“, t. j. počas obdobia od 1. januára 2005 do 31. decembra 2005) nevyvážal žehliace dosky do Spoločenstva, ale po tomto období ich do Spoločenstva začal vyvážať.2. Začatie preskúmania týkajúceho sa „nového vývozcu“(3) Komisia preskúmala dôkazy predložené žiadateľom a považovala ich za dostatočné na odôvodnenie začatia preskúmania v súlade s článkom 11 ods. 4 základného nariadenia. Po porade s poradným výborom a po tom, ako výrobné odvetvie Spoločenstva malo možnosť predložiť svoje pripomienky, Komisia začala na základe nariadenia (ES) č. 356/2009[3] preskúmanie nariadenia (ES) č. 452/2007, pokiaľ ide o žiadateľa, a začala svoje prešetrovanie.(4) Podľa nariadenia Komisie, ktorým sa začína preskúmanie, sa zrušilo antidumpingové clo vo výške 38,1 % uložené nariadením (ES) č. 452/2007 na dovoz žehliacich dosiek vyrábaných žiadateľom. Súčasne sa podľa článku 14 ods. 5 základného nariadenia colným orgánom nariadilo, aby prijali primerané opatrenia na registráciu takéhoto dovozu.3. Príslušný výrobok(5) Výrobok, ktorého sa týka toto preskúmanie, je ten istý, ako pri prešetrovaní, ktoré viedlo k uloženiu platných opatrení vzťahujúcich sa na dovoz žehliacich dosiek s pôvodom, inter alia , v ČĽR, t. j. žehliacich dosiek, buď stojacich samostatne alebo nie, s vyvíjačom pary alebo bez neho a/alebo s vyhrievaním alebo bez neho a/alebo s odsávaním alebo bez neho, vrátane rukávnikov a ich stojanov, dosiek a odkladacích plôch na žehličku, ktoré sa v súčasnosti zaraďujú pod kódy KN ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 a ex 8516 90 00 a majú pôvod v ČĽR.4. Strany, ktorých sa týka prešetrovanie(6) Komisia oficiálne informovala žiadateľa, výrobné odvetvie Spoločenstva prostredníctvom svojich zástupcov a zástupcov vyvážajúcej krajiny o začatí preskúmania. Zainteresované strany mali možnosť písomne sa vyjadriť a byť vypočuté.(7) Komisia zaslala žiadateľovi aj formulár žiadosti o trhovohospodárske zaobchádzanie/individuálne zaobchádzanie (ďalej len „THZ/IZ“) a dotazník a odpovede jej boli doručené v lehotách stanovených na tento účel.(8) Komisia vyhľadala a overila všetky informácie, ktoré považovala za potrebné na účely THZ/IZ a na určenie dumpingu. Overovacie návštevy sa uskutočnili v týchto subjektoch:a) Vyvážajúci výrobca v ČĽRGreenwood Houseware (Zhuhai) Ltd, Čínska ľudová republikab) Spoločnosti prepojené so spoločnosťami vyvážajúceho výrobcuBrabantia S&S, HongkongBrabantia S&L Belgium NV, Overpelt, BelgickoBrabantia Belgium NV, Overpelt, BelgickoBrabantia International BV, Valkenswaard, HolandskoBrabantia Branding BV, Valkenswaard, HolandskoBrabantia Export, Valkenswaard, HolandskoBrabantia S&L (UK) Ltd, Bristol, Spojené kráľovstvoBrabantia UK Limited, Bristol, Spojené kráľovstvo(9) Vzhľadom na potrebu stanoviť normálnu hodnotu pre vyvážajúceho výrobcu v ČĽR v prípade, že by sa neudelilo THZ, sa v priestoroch tejto spoločnosti vykonalo overenie s cieľom stanoviť normálnu hodnotu na základe údajov od výrobcu výrobného odvetvia Spoločenstva:Vale Mill Ltd, Rochdale, Spojené kráľovstvo5. Obdobie prešetrovania(10) Prešetrovanie dumpingu sa týkalo obdobia od 1. októbra 2007 do 31.marca 2009 (ďalej len „obdobie prešetrovania“ alebo „OP“). Zvolilo sa 18-mesačné obdobie prešetrovania, aby sa údaje použili aj v paralelnom prešetrovaní vrátenia finančných prostriedkov týkajúcom sa žiadateľa.C. VÝSLEDKY PREŠETROVANIA1. Štatút „nového vývozcu“(11) Prešetrovanie potvrdilo, že žiadateľ nevyvážal príslušný výrobok počas POP a že po tomto období začal vyvážať do Spoločenstva. Počas POP žiadateľova prepojená obchodná spoločnosť vyvážala žehliace dosky nakúpené od jedného ďalšieho čínskeho výrobcu. Išlo však iba o obchodnú činnosť, ktorá nebola v rozpore s článkom 11 ods. 4 základného nariadenia.(12) Okrem toho žiadateľ vedel preukázať, že nebol prepojený so žiadnym z vývozcov ani z výrobcov v ČĽR, ktorí podliehajú platným antidumpingovým opatreniam vzťahujúcim sa na dovoz žehliacich dosiek s pôvodom v ČĽR.(13) Preto sa potvrdzuje, že žiadateľ by sa mal považovať za „nového vývozcu“ v súlade s článkom 11 ods. 4 základného nariadenia.2. Trhovohospodárske zaobchádzanie(14) Podľa článku 2 ods. 7 písm. b) základného nariadenia sa normálna hodnota pri antidumpingových prešetrovaniach týkajúcich sa dovozu s pôvodom v ČĽR stanovuje v súlade s odsekmi 1 až 6 uvedeného článku v prípade vyvážajúcich výrobcov, ktorí preukázali, že spĺňajú kritériá stanovené v článku 2 ods. 7 písm. c) základného nariadenia, t. j. keď takíto vyvážajúci výrobcovia preukážu, že prevládajú trhovohospodárske podmienky, pokiaľ ide o výrobu a predaj podobného výrobku. Stručne a iba na orientačné účely sú tieto kritériá zhrnuté takto:1. obchodné rozhodnutia a rozhodnutia týkajúce sa nákladov sa prijímajú v reakcii na podmienky na trhu, bez významného zásahu štátu, a náklady odrážajú trhové hodnoty;2. firmy majú jeden prehľadný súbor účtovných záznamov, ktoré sú predmetom nezávislého auditu v súlade s medzinárodnými účtovnými štandardmi (IAS – International Accounting Standards) a používajú sa na všetky účely;3. neexistujú žiadne závažné narušenia prenesené z bývalého systému netrhového hospodárstva;4. právna istota a stabilita je zaručená v zákonoch o konkurze a vlastníctve;5. prepočty výmenných kurzov sa uskutočňujú podľa trhovej sadzby.(15) Žiadateľ požiadal o THZ podľa článku 2 ods. 7 písm. b) základného nariadenia a bol vyzvaný, aby vyplnil formulár žiadosti o THZ. Vyplnený formulár žiadosti o THZ zaslal v stanovenej lehote.(16) Komisia vyhľadala všetky informácie, ktoré považovala za potrebné, a všetky informácie predložené v žiadosti o THZ overila v priestoroch danej spoločnosti.(17) Usúdilo sa, že žiadateľovi by sa nemalo udeliť THZ na základe toho, že nesplnil druhé a tretie kritérium uvedené v článku 2 ods. 7 písm. c) základného nariadenia.(18) Pokiaľ ide o druhé kritérium, na mieste sa zistilo, že sa nedodržali základné zásady medzinárodných účtovných štandardov („IAS“) a najmä IAS 1 (t. j. zásada účtovania na základe časového rozlíšenia, kompenzácia, nedostatočne verné prezentovanie transakcií, nesprávne oznamovanie základných informácií týkajúcich sa daňového režimu vzťahujúceho sa na spoločnosť) v účtovnej závierke a pri jej audite, ktoré spochybňujú spoľahlivosť účtovnej závierky spoločnosti. V dôsledku toho sa dospelo k záveru, že spoločnosť nepreukázala, že spĺňa druhé kritérium.(19) Pokiaľ ide o tretie kritérium, na mieste sa zistilo, že spoločnosť využívala osobitné daňové programy prenesené zo systému netrhového hospodárstva. Pri overení na mieste sa v skutočnosti zistilo, že žiadateľ počas OP neplatil žiadnu daň z príjmu, pretože sa stále nachádzal v prvých dvoch ziskových rokoch osobitného daňového programu vzťahujúceho sa na zahraničné podniky („dva roky bez dane, tri roky polovičná daň“), v rámci ktorého sú spoločnosti oslobodené od dane z príjmu počas prvých dvoch ziskových rokov a počas nasledujúcich troch rokov podliehajú polovičnej daňovej sadzbe (stanovenej na 25 %), čo v tomto konkrétnom prípade znamená, že spoločnosť bude do roku 2012 využívať 50 % zníženie sadzby dane z príjmu. Spoločnosť bola oslobodená aj od platby súboru daní, vrátane dane za údržbu mesta, poplatku za ochranu hrádze, cla a DPH pri nákupoch zariadení. Prešetrovanie odhalilo aj existenciu značných narušení práv na užívanie pozemkov (LUR – land use rights) týkajúcich sa žiadateľa, čo vedie k záveru, že práva na užívanie pozemkov nezodpovedajú podmienkam trhového hospodárstva. Pri zohľadnení uvedených skutočností sa následne dospelo k záveru, že spoločnosť nepreukázala, že spĺňa tretie kritérium.(20) Žiadateľ a výrobné odvetvie Spoločenstva mali možnosť predložiť pripomienky k uvedeným zisteniam. Výrobné odvetvie Spoločenstva súhlasilo s uvedenými zisteniami, ale tvrdilo aj to, že Komisia mala posúdiť aj vplyv deformovaných cien ocele na čínskom trhu. Pokiaľ ide o druhé kritérium, žiadateľ tvrdil, že spĺňa IAS, a pokiaľ ide o tretie kritérium, predložil pripomienky a vysvetlenia týkajúce sa jeho daňového režimu a otázok súvisiacich s LUR, ktoré vzniesla Komisia.(21) Pokiaľ ide pripomienky výrobného odvetvia Spoločenstva, je potrebné uviesť, že otázka deformovaných cien ocele na čínskom trhu sa nepreskúmala v dôsledku ostatných jasných nedostatkov zistených v súvislosti s THZ. V tomto bode sa preto nedospelo k žiadnemu záveru.(22) Komisia starostlivo prešetrila a preskúmala pripomienky, ktoré predložil žiadateľ. Pokiaľ ide o druhé kritérium, poskytnuté vysvetlenia neoslabili vecný základ, na ktorom boli založené nezrovnalosti v účtovníctve, pričom sa zistilo, že vysvetlenia uplatňovaných pravidiel IAS nie sú relevantné. Pokiaľ ide o tretie kritérium a najmä oslobodenia od poplatku na ochranu, cla a DPH, vysvetlenia a informácie poskytnuté žiadateľom sa uznali. Ďalšie vysvetlenia a informácie, ktoré poskytol žiadateľ, však nemohli zmierniť jasné nedostatky spojené s tretím kritériom, konkrétne, že pridelenie pozemku je spojené s obchodnými podnikmi, výstavbou verejných zariadení bez kompenzácie a chýbajúcim výkyvom cien LUR v čase. Vzhľadom na pretrvávajúce jasné nedostatky spojené s tretím kritériom zostáva toto kritérium naďalej nesplnené.(23) Na základe uvedených skutočností sa dospelo k záveru, že žiadateľ nepreukázal, že spĺňa všetky kritériá stanovené v článku 2 ods. 7 písm. c) základného nariadenia, a preto mu nemohlo byť udelené THZ.3. Individuálne zaobchádzanie(24) Podľa článku 9 ods. 5 základného nariadenia sa clo uplatňované v celej krajine, ak existuje, stanovuje pre krajiny, na ktoré sa vzťahuje článok 2 ods. 7 písm. a), okrem prípadov, keď spoločnosti môžu preukázať, že spĺňajú všetky kritériá stanovené v článku 9 ods. 5 základného nariadenia, a preto im môže byť udelené IZ.(25) Spoločnosť Greenwood Houseware žiadala o IZ v prípade, že by jej nebolo udelené THZ.(26) Na základe dostupných informácií sa stanovilo, že spoločnosť splnila požiadavky stanovené v článku 9 ods. 5 základného nariadenia. Preto sa dospelo k záveru, že žiadateľovi by sa mohlo udeliť IZ.4. Normálna hodnota4.1. Analogická krajina(27) Podľa článku 2 ods. 7 písm. a) základného nariadenia, v prípade dovozu z krajín s iným ako trhovým hospodárstvom a do tej miery, že sa THZ nemohlo udeliť v prípade krajín stanovených v článku 2 ods. 7 písm. b) základného nariadenia, by sa normálna hodnota mala stanoviť na základe ceny alebo vytvorenej hodnoty v analogickej krajine.(28) V oznámení o začatí prešetrovania Komisia informovala o svojom zámere použiť Turecko ako vhodnú analogickú krajinu na účely stanovenia normálnej hodnoty pre ČĽR a vyzvala zainteresované strany, aby predložili svoje pripomienky k tomuto výberu. Turecko sa použilo ako analogická krajina už v pôvodnom prešetrovaní.(29) K výberu Turecka ako analogickej krajiny na stanovenie normálnej hodnoty neboli predložené žiadne pripomienky.(30) Komisia sa snažila nadviazať spoluprácu s výrobcami v Turecku. Listy a príslušné dotazníky sa zaslali trom spoločnostiam v Turecku. Žiadna z týchto spoločností nespolupracovala počas prešetrovania, ani nepredložila žiadne dôležité informácie. Komisia znovu oslovila všetkých známych výrobcov v Turecku, nezaslali však žiadne odpovede. Výrobné odvetvie Spoločenstva a žiadateľ boli informovaní o uvedenej situácii a požiadaní, aby poskytli akékoľvek príslušné pripomienky, pokiaľ ide o metódy, ktoré sa majú použiť na výber tretej krajiny s trhovým hospodárstvom. Neboli doručené žiadne pripomienky.(31) Vzhľadom na uvedené skutočnosti sa považovalo za vhodné, v súlade s článkom 2 ods. 7 písm. a) základného nariadenia, požiadať výrobné odvetvie Spoločenstva, či chce spolupracovať, aby Komisia mohla získať potrebné informácie na stanovenie normálnej hodnoty.(32) Listy a príslušné dotazníky sa zaslali výrobcom výrobného odvetvia Spoločenstva s cieľom získať potrebné informácie na stanovenie normálnej hodnoty a spoločnosť Greenwood Houseware bola vyzvaná, aby k nim vyjadrila svoje pripomienky.(33) Spoločnosť Greenwood Houseware nedoručila žiadne pripomienky k použitiu informácií získaných od výrobného odvetvia Spoločenstva na stanovenie normálnej hodnoty.(34) Jeden európsky výrobca predložil včas všetky potrebné informácie na stanovenie normálnej hodnoty a súhlasil so spoluprácou počas prešetrovania. Preto sa rozhodlo, že normálna hodnota sa stanoví na tomto základe.4.2. Stanovenie normálnej hodnoty(35) Po tom, ako sa rozhodlo o použití údajov výrobného odvetvia Spoločenstva, sa normálna hodnota vypočítala na základe informácií overených v priestoroch spolupracujúceho výrobcu zo Spoločenstva, Vale Mill Ltd.(36) Zistilo sa, že domáci predaj podobného výrobku výrobcom zo Spoločenstva je reprezentatívny v porovnaní s príslušným výrobkom vyvážaným do Spoločenstva vyvážajúcim výrobcom v ČĽR.(37) Podľa článku 2 ods. 7 písm. a) základného nariadenia sa normálna hodnota pre ČĽR stanovila na základe overených informácií, ktoré poskytol jediný spolupracujúci výrobca zo Spoločenstva, t. j. na základe cien zaplatených alebo obvykle platených na trhu Spoločenstva za porovnateľné druhy výrobkov, v prípade ktorých sa zistilo, že sa predávali pri bežnom obchodovaní, alebo na základe vytvorených hodnôt, v prípade ktorých sa nezistil žiadny domáci predaj pri bežnom obchodovaní s porovnateľnými druhmi výrobku, t. j. na základe nákladov na výrobu žehliacich dosiek vyrobených výrobcom zo Spoločenstva plus primeraná výška prostriedkov na predajné, všeobecné a administratívne náklady („PVA“) a zisku. Použité rozpätie zisku je v súlade s rozpätím použitým v pôvodnom prešetrovaní.5. Vývozná cena(38) Žiadateľ vyviezol všetok objem predaja do Spoločenstva prostredníctvom prepojených obchodných a sprostredkovateľských spoločností so sídlom mimo Spoločenstva (jedna spoločnosť je zaregistrovaná v Hongkongu) a v Spoločenstve (25 spoločností je zaregistrovaných v rôznych členských štátoch Európskej únie (EÚ)).(39) Keďže všetok predaj na vývoz do Spoločenstva sa uskutočnil prostredníctvom prepojených obchodných spoločností, vývozná cena sa stanovila na základe cien výrobku, keď ho predala prepojená obchodná spoločnosť prvému nezávislému kupujúcemu v súlade s článkom 2 ods. 9 základného nariadenia.(40) Spoločnosť Greenwood Houseware použila veľký počet prepojených spoločností na predaj prvému nezávislému kupujúcemu v Spoločenstve. Príslušný výrobok vstúpil do voľného obehu v Spoločenstve prostredníctvom jednej spoločnosti prepojenej so spoločnosťou žiadateľa, a potom sa predal rôznym prepojeným spoločnostiam, ktoré vykonávali obchodnú činnosť a iné činnosti pre žiadateľa v rôznych členských štátoch EÚ. Žiadateľ žiadal, aby sa výpočty dumpingu obmedzili na transakcie týkajúce sa jeho troch hlavných prepojených strán predávajúcich v Holandsku, Spojenom kráľovstve a Belgicku, ktoré predstavovali hlavný podiel jeho predaja v EÚ. Vzhľadom na vysoký celkový počet prepojených predajcov a časové obmedzenia pri uzatvorení prešetrovania sa považuje za vhodné, aby zistenia o dumpingu boli založené na uvedených hlavných trhoch žiadateľa v EÚ. Komisia overila celkový objem vývozného predaja z ČĽR cez Hongkong a do momentu, keď príslušný výrobok vstúpil do voľného obehu v EÚ a ďalej sa predal jeho rôznym obchodným spoločnostiam. Až v tomto momente Komisia obmedzila svoje hodnotenie dumpingu na tieto uvedené tri hlavné trhy.(41) V dôsledku toho a v súlade s článkom 2 ods. 9 základného nariadenia sa vývozné ceny vytvorili na základe cien, za ktoré sa dovezený výrobok po prvýkrát ďalej predal nezávislým zákazníkom v Holandsku, Spojenom kráľovstve a Belgicku. V prípade všetkých nákladov, ktoré vznikli medzi dovozom a ďalším predajom, sa museli vykonať odpočty, vrátane predajných, všeobecných a administratívnych nákladov, ktoré vznikli dovážajúcim spoločnostiam počas OP. Tieto náklady sa overili na mieste v príslušných spoločnostiach.(42) Odpočítať sa museli aj rozpätia zisku vzťahujúce sa na operácie žiadateľa počas OP, pokiaľ ide o príslušný výrobok. V tejto súvislosti sa skutočný zisk prepojených obchodníkov nemohol použiť, pretože vzťah medzi vyvážajúcim výrobcom a prepojenými obchodníkmi spôsobil, že tieto úrovne zisku neboli spoľahlivé. Okrem toho spoločnosť na mieste vysvetlila, že obvykle nezohľadňuje takéto sadzby zisku spôsobom, ktorý vyžaduje prešetrovanie. Žiadateľ preto navrhol, aby Komisia použila normálnu úroveň zisku použitú v predchádzajúcom prešetrovaní. Vzhľadom na neexistenciu iných údajov, ako už bolo vysvetlené, sa preto rozhodlo, že sa použije sadzba stanovená v pôvodnom prešetrovaní.6. Porovnanie(43) Podľa článku 2 ods. 11 a 12 základného nariadenia sa dumpingové rozpätie pre Greenwood Houseware stanovilo na základe porovnania váženej priemernej normálnej hodnoty podľa druhu výrobku s už stanovenou váženou priemernou vývoznou cenou podľa druhu výrobku.(44) Porovnanie sa uskutočnilo na základe ceny zo závodu a na rovnakej úrovni obchodu.(45) Na účely zabezpečenia spravodlivého porovnania normálnej hodnoty s vývoznou cenou sa vo forme úprav primerane zohľadnili rozdiely ovplyvňujúce ceny a cenovú porovnateľnosť v súlade s článkom 2 ods. 10 základného nariadenia. V prípadoch, keď to bolo vhodné a odôvodnené sa povolili úpravy v prípade rozdielov v nepriamych daniach, dopravných nákladoch a nákladoch na poistenie, nákladoch na manipuláciu, nakladanie a dodatočných nákladoch, nákladoch na balenie, úverových nákladoch, nákladoch na záruky a provízie.7. Dumpingové rozpätie(46) Porovnanie poukázalo na existenciu dumpingu. Toto dumpingové rozpätie vyjadrené ako podiel čistej franko ceny na hranici Európskej únie, clo nezaplatené, je 22,7 %.D. SPÄTNÝ VÝBER ANTIDUMPINGOVÉHO CLA(47) Z hľadiska uvedených zistení by sa antidumpingové clo vzťahujúce sa na žiadateľa malo vyberať spätne v prípade dovozu príslušného výrobku, ktorý podliehal registrácii podľa článku 3 nariadenia Komisia (ES) č. 356/2009.E. ZVEREJNENIE(48) Zainteresované strany boli informované o základných skutočnostiach a úvahách, na základe ktorých bolo zámerom uložiť zmenené a doplnené antidumpingové clo na dovoz žehliacich dosiek od žiadateľa a vybrať toto clo spätne v prípade dovozu, ktorý podlieha registrácii.(49) Všetky zainteresované strany mali možnosť predložiť pripomienky. Ich pripomienky sa posúdili a v prípade potreby zohľadnili, ale neboli takej povahy, aby zmenili závery.(50) Toto preskúmanie nemá vplyv na dátum uplynutia opatrení uložených nariadením (ES) č. 452/2007 podľa článku 11 ods. 2 základného nariadenia,PRIJALA TOTO NARIADENIE:Článok 11. Tabuľka v článku 1 ods. 2 nariadenia Rady (ES) č. 452/2007 sa týmto mení a dopĺňa pridaním tohto textu:Krajina | Výrobca | Sadzba cla (%) | Doplnkový kód TARIC |Čínska ľudová republika | Greenwood Houseware (Zhuhai) Ltd | 22,7 | A953 |2. Takto uložené clo sa vyberá spätne v prípade dovozu príslušného výrobku, ktorý sa registroval podľa článku 3 nariadenia (ES) č. 356/2009. Colným orgánom sa týmto nariaďuje, aby zastavili registráciu dovozu príslušného výrobku s pôvodom v Čínskej ľudovej republike, ktorý vyrába spoločnosť Greenwood Houseware (Zhuhai) Ltd.3. Pokiaľ nie je stanovené inak, uplatňujú sa platné ustanovenia týkajúce sa cla.Článok 2Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Radupredseda [1] Ú. v. ES L 56, 6.3.1996, s. 1.[2] Ú. v. EÚ L109, 26.4.2007, s. 12.[3] Ú. v. EÚ L 109, 30.4.2009, s. 6.